b'\n_START_ARTICLE_\nTraukinys\n_START_PARAGRAPH_\nB\xc4\x97giniame transporte traukinys yra serija b\xc4\x97gini\xc5\xb3 transporto priemoni\xc5\xb3, kurios juda b\xc4\x97giais, kad ve\xc5\xbet\xc5\xb3 krovinius ar keleivius i\xc5\xa1 vienos vietos kit\xc4\x85. Kelias paprastai susideda i\xc5\xa1 tradicini\xc5\xb3 dviej\xc5\xb3 b\xc4\x97gi\xc5\xb3, bet gali taip pat b\xc5\xabti vienb\xc4\x97gis gele\xc5\xbeinkelis ar magnetinis pak\xc4\x97limas. Traukin\xc4\xaf traukia atskiras garve\xc5\xbeys, ar individual\xc5\xabs varikliai. Dauguma traukini\xc5\xb3 yra varomi dyzeliniais varikliais ar elektra, tiekiama gele\xc5\xbeinkelio elektros sistema. Istori\xc5\xa1kai garo variklis buvo dominuojanti garve\xc5\xbeio forma 20-ojo \xc5\xa1imtme\xc4\x8dio viduryje, bet kiti \xc5\xa1altiniai (tokie kaip arklys, virv\xc4\x97, laidas, trauka, pneumatika ar duj\xc5\xb3 turbina) taip pat buvo galimi.\n_START_SECTION_\nTraukini\xc5\xb3 tipai\n_START_PARAGRAPH_\nYra \xc4\xafvairi\xc5\xb3 traukini\xc5\xb3 tip\xc5\xb3, suprojektuot\xc5\xb3 tam tikrais tikslais. Traukinys gali susid\xc4\x97ti i\xc5\xa1 vieno ar daugiau garve\xc5\xbei\xc5\xb3 ir vagon\xc5\xb3 kombinacijos, ar savaeigio lokomotyvo. Traukiniai taip pat gali b\xc5\xabti tempiami arkli\xc5\xb3, sutvirtint\xc5\xb3 virv\xc4\x97mis. Ypatinga traukini\xc5\xb3 r\xc5\xab\xc5\xa1is, va\xc5\xbeiuojanti ant atitinkam\xc5\xb3 ypating\xc5\xb3 b\xc4\x97gi\xc5\xb3, yra k\xc5\xabrenami traukiniai, vienb\xc4\x97giai traukiniai, greitieji traukiniai ir kiti. Keleivinis traukinys gali susid\xc4\x97ti i\xc5\xa1 vieno ar keli\xc5\xb3 garve\xc5\xbei\xc5\xb3, ir vieno ar daugiau vagon\xc5\xb3. Daugelyje pasaulio \xc5\xa1ali\xc5\xb3, ypatingai Japonijoje ir Europoje, greitieji traukiniai yra naudojami ekstensyviai keleivinei kelionei._NEWLINE_Traukiniai gali taip pat b\xc5\xabti sumai\xc5\xa1yti, apimant ir keleivin\xc4\x99 ir krovinin\xc4\x99 dalis. Tokie sumai\xc5\xa1yti traukiniai b\xc5\xabna ten, kur paslaugos yra neda\xc5\xbenos ir ma\xc5\xbea kaina. Ta\xc4\x8diau, besiskiriantys keleivi\xc5\xb3 ir krovini\xc5\xb3 poreikiai paprastai rei\xc5\xa1kia, kad reikia vengti kartu ve\xc5\xbeti krovinius ir keleivius._NEWLINE_Pirmasis elektrinis traukinys Lietuvoje pajud\xc4\x97jo 1975\xc2\xa0m. gruod\xc5\xbeio 29 d. (Vilnius\xe2\x80\x93Kaunas).'